
Държавна агенция за закрила на детето




ПОКАНА ЗА УЧАСТИЕ В ДЕТСКИ КОНКУРС ЗА ЕСЕ И ФОТОГРАФИЯ/КОЛАЖ НА ТЕМА „СВЕТЪТ Е ПО-ДОБРО МЯСТО БЕЗ НАСИЛИЕ“


Община Созопол ви кани да участвате в детски конкурс за есе и фотография/колаж на тема „Светът е по-добро място без насилие“. Той е част от кампанията за промяна на обществените нагласи и постигане на нулева толерантност към всякакъв вид насилие над и между деца. 
	
РЕГЛАМЕНТ ЗА ПРОВЕЖДАНЕ НА КОНКУРС

1. Организатор на Конкурса
Организатор на Конкурса е Държавната агенция за закрила на детето - специализиран орган на Министерски съвет за ръководство, координация и контрол на системата за закрила на детето в Република България и нейни партньори-съорганизатори.

2. Общи положения
· Конкурсът се организира от Държавната агенция за закрила на детето в изпълнение на мярка 1.1. на Оперативна цел 1 „Създаване на безопасна, устойчива и развиваща семейна среда и предоставяне на специализирана помощ и подкрепа на родителите, законните представители, на полагащите грижи лица“ към Стратегическа цел I „Гарантиране на ефективна защита от насилие и вредно влияние върху децата в средата на живот“ от Плана за действие за изпълнение на Националната програма за превенция на насилието и злоупотребата с деца (2023 – 2026 г.) е предвидено провеждане на Национална информационна кампания за превенция на насилието и злоупотребата с деца, която цели гарантиране правото на закрила от насилие на всички деца и особено на деца във висок риск от уязвимост, както и да се мобилизира общността и се стигне до промяна в обществените нагласи. Националната кампания ще бъде под мотото „Бъди смел, бъди добър!“.
· Настоящият Регламент урежда отношенията между Държавната агенция за закрила на детето и участниците във връзка с провеждането на Конкурса.
· Конкурсът ще се провежда на тема срещу насилието „Светът е по-добро място без насилие“ и включва:
· есе;
· фотография;
· колаж.
· Държавната агенция за закрила на детето си запазва правото, по своя преценка и без предизвестие, да прекрати, прекъсне или промени продължителността или условията на Конкурса в случай, че възникнат непредвидени обстоятелства, които се явяват пречка за неговото нормално протичане или такива, които създават трудности за провеждането му.
· Конкурсът се провежда в три категории – есе, фотография, колаж.

3. Срок за участие в Конкурса
· Есетата, фотографиите или колажите за участие в Конкурса могат да бъдат подавани от участниците на e-mail: konkurs.dazd2024@sacp.government.bg или по Български пощи за сметка на ДАЗД, в периода от 9:00 часа на 20.09.2024 г. до 23:59 часа на 31.10.2024 г.
· Есетата, фотографиите и колажите, подадени след крайния срок, посочен в предходната точка, няма да бъдат приети за участие в Конкурса.

4. Право на участие в Конкурса
· В Конкурса за категория фотография имат право да участват всички деца на възраст от 7 до 17 години, разделени в три възрастови групи – от 7 години до 11 години, от 12 годни до 14 години и от 15 години до18 ненавършени години;
· В Конкурса за категория Есе имат право да участват всички деца на възраст от 12 до 17 години, разделени в две възрастови групи – от 12 години до 14 години и от 15 години до18 ненавършени години;

· В Конкурса за категория колаж имат право да участват всички деца на възраст от 7 до 17 години, разделени в три възрастови групи – от 7 години до 11 години, от 12 годни до 14 години и от 15 години до18 ненавършени години;
· Задължително условие за участие в Конкурса е участниците да са се запознали и приели настоящия Регламент за провеждането му (Регламент).
· Всяко дете има право да участва в една от трите категории – есе, фотография, колаж с максимум по едно свое есе, снимка или колаж. Нарушение на условията по изискване за възрастова група (напр. използване на фалшиви и/или други данни) с цел получаване на несправедливо предимство, дава право на Държавната агенция за закрила на детето да прекрати участието в Конкурса.

5. Участие в Конкурса
· За да стане участник в Конкурса, детето трябва:
· да изпрати на адреса на Конкурса следните данни: собствено, бащино и фамилно име, възраст, адрес, имейл адрес и телефон за връзка.
· да подаде в Държавната агенция за закрила на детето създадени от него есе, фотография или колаж.
· Всяка творба трябва да бъде придружена от подписана декларация от родител/законен представител на детето, с която дава съгласие за участие на детето, публикуване на творбaта и обработка на личните данни за целите на конкурса (Приложение – образец на декларация за даване на съгласие от родител).

6. Изисквания за категория есе
· Есетата, представени от участниците, задължително трябва да са авторски, по конкретната тема на Конкурса.
· Обемът на есето трябва да е до 2 /две/ страници, формат А4, шрифт Times New Roman, размер 12.
· Да е написано на български книжовен език.

7. Изисквания към категория фотография
· Снимката може да бъде цветна или черно-бяла, по преценка и желание на детето.
· Всяка снимка трябва да бъде с минимален размер от 1800 x 1800 пиксела и максимален размер от 6000 x 6000 пиксела и с максимален размер на файла 10MB. Снимката, която се изпраща по e-mail, трябва да бъде прикачена като JPG-файл с цветен профил RGB.
· Не се разрешава участие със снимка, която е създадена/обработена с помощта на изкуствен интелект (AI).

7.       Изисквания към категория колаж
· Може да е изработен с графична програма по избор ( например: Adobe Photoshop, Corel DRAW, Adobe Illustrator, Microsoft Paint, Corel Painter Classic и др.).
· Може да се комбинират едно или повече фотографски изображения с текст, рисунки или друг вид художествени елементи и техники.
· Може да бъде изпратен на хартиен носител с размер на листа формат А4 - паспартирана с размери 25х35 см. или на размер на листа формат А3 – паспартирана с размери 35х50см., или по електронна поща на посочения e-mail адрес.

9. Награждаване
· Награди за победителите – първо, второ и трето място от различните категории и възрастови групи.
· От страна на Държавната агенция за закрила на детето ще бъдат публикувани в книжка избрани есета, фотографии и колажи.

· Есетата, фотографиите и колажите, подадени от участниците в Конкурса, които са одобрени за участие, ще могат да бъдат използвани от Държавната агенция за закрила на детето в различни инициативи и за различни цели, свързани с превенция на насилието.


10. Допълнителни изисквания за участие в Конкурса:
· Не се разрешава участие с eсе, фотография, колаж, което е било награждавано в предишни конкурси.
· Не се разрешава участие с eсе, фотография, колаж, чието съдържание може да бъде възприето като израз на реклама (по преценка на Държавната агенция за закрила на детето), използва се или е било използвано с рекламна в публичното пространство.
· Не се разрешава участие с фотография, колаж, която е публикувана или е била публикувана във фотобанка (photo stock).
· При заснемане на лица/деца в снимковия материал, които могат да бъдат идентифицирани от изображенията и разкрита самоличността им, следва да бъде получено тяхното писмено съгласие (или съгласието на родителите на децата) за участие във фотографиите и колажите, съобразно Конституцията на Р България и Закона за закрила на детето.
· Участниците нямат право да подават за участие в Конкурса eсе, фотография, колаж, чието съдържание е неподходящо или оскърбително сpрямо други деца или лица.
· Участниците не могат да подават eсе, фотография, колаж с комерсиално съдържание/комерсиална цел или такива, които нямат отношение към характера на Конкурса и неговите теми.
· Есета, снимки и колажи, които нямат отношение към темата и характера на Конкурса, няма да бъдат разглеждани от журито.
· Държавната агенция за закрила на детето има право да изключи от Конкурса творби, ако установи, че не отговарят на изискванията, посочени по-горе.
· С цел избягване на всякакво съмнение, Държавната агенция за закрила на детето има право да извършва проверки на подадените в Конкурса материали за тяхното съответствие с посочените в Регламента изисквания.

11. Определяне на Победители от Конкурса.
· Победителите в Конкурса („Победители“) се избират в периода 01.11.2024 – 20.11.2024 г. („Период на гласуване“) по описания по-долу ред сред Участниците, които отговарят на Регламента и са изпълнили условия на Конкурса.
· Изпратените от Участниците есета, фотографии, колaжи ще бъдат оценявани от професионално жури, осигурено от Държавната агенция за закрила на детето.
· Професионалното жури се определя от Държавната агенция за закрила на детето по отношение на неговия състав и членове.
· В хода на прегледа на есетата и фотографиите, колажите за извършване на избора на победители за награда, може да бъде осъществен контакт от страна на Държавната агенция за закрила на детето и/или професионалното жури с детето и негов родител, с цел получаване на допълнителна информация за начина, по който е направен конкретният материал.
· При оценката на есетата, фотографиите или колажите професионалното жури ще се ръководи от художествените качества и от представянето на тематичната насоченост, а при фотографиите – и от техниката на заснемане.
· С цел избягване на всякакво съмнение, Държавната агенция за закрила на детето, доверявайки се на професионалния опит на професионалното жури, изцяло делегира на същото преценката на представените есета, фотографии и колажи, и избора на Победители сред децата в Конкурса.

· Официалното обявяване на Победителите и връчването на наградите ще се случи в периода 21.11.2024 – 30.11.2024 г. Всички Победители ще получат съобщение на посочения от тях имейл адрес и/или обаждане по телефон.
· Държавната агенция за закрила на детето няма задължение да взема предвид и/или да обсъжда каквото и да било оспорване на резултата от Конкурса.
· Победителите, чрез своите родители се съгласяват да участват в евентуални последващи дейности във връзка с или по отношение на церемонията по награждаването, например като посочат името си в социалните медии, присъстват на финалната церемония по награждаването и/или чрез видео участие/регистрация по искане на Държавната агенция за закрила на детето.
12. Права на Държавната агенция за закрила на детето във връзка с конкурса
· С включването си в Конкурса, творбата на дете с изображения на лица и деца, трябва да е придружена с декларация за получено съгласие от лицата и децата, заснети във фотографските изображения (или на родителите на заснетите деца). Държавната агенция за закрила на детето не носи отговорност за претенции от трети лица в това отношение.
· Личните данни, предоставени от участника със съгласието на неговите родители/законни представители ще се обработват от Държавната агенция за закрила на детето, като администратор на лични данни, само за целите на конкурса, съобразно Регламент (ЕС) 2016/679 за защита на физическите лица във връзка с обработването на лични данни.
· С изпращането на своето есе, фотография или колаж всяко дете, чрез своя родител/законен представител предоставя на Държавната агенция за закрила на детето право да използва и/или публикува творбите за целите на различни инициативи и дейности на институцията.
· С изпращането на Есе, фотография, колаж в Конкурса, детето е запознато, че творбата отговаря на изискванията в настоящия Регламент.

13. Контакти:
Допълнителна информация относно Регламента, можете да получите на следните телефони: 02/9339033, 032/649798, 052/642425, 056/827153, 082/826972, 092/666525 или на e-
mail: konkurs.dazd2024@sacp.government.bg.

Приложение: Декларация – съгласие от родител/ законен представител за участие в конкурс „Светът е по-добро място без насилие“
















1051 София, ул. „Триадица“ № 2
тел.: +359 2 933 90 11, факс: +359 2 980 24 15
sacp@sacp.government.bg; www.sacp.government.bg

Приложение

ДЕКЛАРАЦИЯ – СЪГЛАСИЕ ОТ РОДИТЕЛ/ЗАКОНЕН ПРЕДСТАВИТЕЛ
за участие в конкурс „Светът е по-добро място без насилие“ и свързани с него информационни и комуникационни дейности и обработване на лични данни на дете

Подписаният/ата  	
(трите имена на родителя/законния представител)

В качеството си на родител/законен представител на детето:
Три имена:  	
Възраст:  	
Декларирам, че съм запознат/а и съгласен/на с регламента на конкурса „Светът е по-добро място без насилие“ на Държавната агенция за закрила на детето и давам съгласието си за следното:

С настоящата декларация ДАВАМ СЪГЛАСИЕТО СИ :
1. Детето ми  	
(трите имена)
да участва в конкурс „Светът е по-добро място без насилие“ и свързаните с него информационни дейности;
2. 	Държавната агенция за закрила на детето да събира, съхранява и обработва следните лични данни на сина/дъщеря ми: 	
(трите имена)
· лична информация, творби на детето ми, както и лични данни от такъв характер, свързани с изяви и участия на детето във връзка с конкурс „Светът е по-добро място без насилие“.
· да бъдат публикувани творби на детето ми във връзка с участието в конкурса „Светът е по-добро място без насилие“, както и използвани за инициативи и дейности на Държавната агенция за закрила на детето.
· Да бъдат събирани, съхранявани и обработвани и моите лични данни, посочени в тази декларация.
· Запознат/а съм, че личните ми данни ще бъдат използвани от Държавната агенция за закрила на детето територията на Република България.
· Запознат/а съм, че личните данни ще бъдат съхранявани по следния начин: на хартиен и електронен носител, според законовите изисквания за защита на данните.
· Запознат/а съм, че личните данни ще бъдат обработвани и ще бъдат използвани в 2- годишен срок след приключването на конкурса от тук посочения администратор на лични данни, а именно: Държавната агенция за закрила на детето
Декларирам, че давам своето съгласие за обработването на лични данни свободно, съгласно волята си, и гарантирам верността на посочените данни.
3. Всички творби, на участниците и информационните материали, използвани във връзка с организиране и оповестяване на конкурса, се предоставят безвъзмездно на Държавната агенция за закрила на детето

Дата:	2024 г.	Декларатор:  	
/подпис/

